หุ้นผันผวนปิดเช้าบวก 2.38 จุด
ตลาดหุ้นผันผวนปิดเช้าบวก 2.38 จุด มูลค่าการซื้อขาย 13,079.88 ล้านบาท
19 ต.ค. 2553

ตลาดหุ้นผันผวนปิดเช้าบวก 2.38 จุด มูลค่าการซื้อขาย 13,079.88 ล้านบาท



ภาพประกอบข่าว
ตลาดหุ้นปิดซื้อขายภาคเช้าที่ระดับ 986.41  จุด  เพิ่มขึ้น 2.38 จุด หรือ 0.24% มูลค่าการซื้อขาย 13,079.88 ล้านบาท โดยดัชนีค่อนข้างผันผวน โดยเช้าเปิดขึ้นสูงสุดที่ 989.81 จุด ก่อนอ่อนตัวลงต่ำสุดที่ 981.98 จุด และเริ่มฟื้นตัวขึ้นมาหลังจากนักลงทุนเริ่มคลายความกังวลค่าเงินเหรียญสหรัฐที่อ่อนค่าลงอีกครั้ง 
บริษัทหลักทรัพย์ทิสโก้ ระบุว่า บรรยากาศลงทุนในตลาดหุ้นเช้านี้เริ่มกลับมามีทิศทางที่ดีขึ้นหลังจากค่าเหรียญสหรัฐกลับมาอ่อนค่าลงเล็กน้อย โดยเป็นผลจากความคาดหวังว่าเฟดจะประกาศใช้มาตรการนโยบายการเงินผ่อนคลายเพิ่มเติมในไม่ช้านี้ ส่งผลให้การอ่อนค่าของเหรียญสหรัฐเป็นบวกกับตลาดหุ้นและตลาดสินค้าโภคภัณฑ์ โดยเฉพาะน้ำมันดิบ
สำหรับผลประชุมกนง.วันที่ 20 ต.ค.นี้ ประเมินว่าจะคงอัตราดอกเบี้ยอาร์พี 1 วันไว้ที่ 1.75% ก่อน และหลังจากนั้นค่อยพิจารณาอีกครั้งว่าจะออกมาตรการดูแลบาทเพิ่มเติมหรือไม่ ซึ่งคาดว่าทางการไทยจะไม่ใช้มาตรการที่รุนแรงกว่าที่ประเทศอื่นในภูมิภาคใช้กัน
นอกจากนั้นคาดว่าสถาบันจัดอันดับเครดิตทั้ง S&amp;P และ Moody’s จะมีมุมมองที่เป็นบวกกับไทยมากขึ้น โดยรวมแล้วเรามองว่าในระยะสั้นตลาดหุ้นยังอยู่ในโมเมนตัมบวก แต่อาจผันผวนเพราะปรับขึ้นมามาก 
สำหรับการวิเคราะห์ทางเทคนิคมองว่าดัชนีมีโอกาสแกว่งและอ่อนตัวหลังปรับขึ้นมาต่อเนื่อง แต่หากไม่ต่ำกว่า 980 ก็ยังมีสิทธิขึ้นไปทดสอบแนวต้าน 1,000-1,010 (หรือ 1,050) จุด
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่ GUNKUL ปิด 9  บาท มูลค่าการซื้อขาย 1,163   ล้านบาท โดยหุ้นเข้าซื้อขายในตลาดหลักทรัพย์เป็นวันแรก จากราคาจองที่ 5.40 บาท คิดเป็นเพิ่มขึ้น  3.60 บาท หรือ67%
STA  ปิด  29 บาท เพิ่มขึ้น 1.75  บาท หรือ 6.42%  มูลค่าการซื้อขาย 666 ล้านบาท
PTTAR ปิด 29.25 บาท ราคาไม่เปลี่ยนแปลง  มูลค่าการซื้อขาย 626 ล้านบาท
BANPU ปิด 738 บาท เพิ่มขึ้น 8  บาท หรือ 1.10%  มูลค่าการซื้อขาย 601 ล้านบาท
PTT ปิด 310 บาท เพิ่มขึ้น 2 บาท หรือ 0.65%  มูลค่าการซื้อขาย 600 ล้านบาท